**Didactica oralului**

* *Spectrul obiectivelor de formare a capacităţilor, competenţelor de comunicare orală în gimnaziu şi liceu.*
* *Oralul ca scop şi mijloc al învăţării şi structurarea parcursurilor didactice adecvate.*
* *Principii ale didacticii oralului.*
* *Orientări metodologice şi tipuri de activităţi ale didacticii oralului.*
* *Forme posibile de evaluare.*
* *Specificul valorificării acestor metode în procesul receptării textului şi studierii fenomenului lingvistic şi literar.*

Formalizate în competenţe specifice (în obiective-cadru), capacităţile de comunicare orală apar în toate programele de gimnaziu; ele impun structurarea unor parcursuri didactice coerente, ce vizează iniţierea elevilor în „genuri" diverse (monologul informative, expozitiv şi demonstrativ, rezumatul oral, descrierea orală, alocuţiunea, dialogul simplu şi complex şi dialogul formal şi informal).

Noutatea acestei perspective - constă în depăşirea viziunii tradiţionale ce statua oralul ca mijloc de învăţare. Fără a exclude această abordare, modelul comunicativ propune explicit **studierea oralului ca „obiect" / „conţinut al studiului şi evaluării.**

Această modificare de statut a impus configurarea unui **domeniu didactic nou**; în spaţiul lui, reflecţia a urmărit constituirea unei **metodologii capabile să asigure atât învăţarea tehnicilor de comunicare**, cât și **practicarea lor în context diverse şi semnificante**.

Viziunea este de provenienţă constructivistă şi pledează pentru abordarea dialogului ca modalitate de apropriere a unor conţinuturi dificile, de realizare a unor corelaţii, de construcţie a sensului. Tehnicile predilecte sunt ***conversaţia exploratorie*** şi ***discuţia*,** iar parcursurile didactice care le integrează urmăresc să permită elevului să-şi lărgească sfera înţelegerii prin dialogul cu profesorul şi colegii.

Abordarea oralului ca scop şi ca mijloc al învăţării: „***a învăţa strategii de comunicare***" şi „***a comunica pentru a învăţa, pentru a duce înţelegerea mai departe***"

**Elemente de didactica oralului**

Lectura conţinuturilor pune în evidenţă următoarele aspecte:

1Programa urmăreşte dezvoltarea competenţelor de comunicare la nivel verbal și nonverbal şi vizează familiarizarea elevilor cu o serie de forme mono-locutive (***monologul informativ***, ***expozitiv*** şi ***demonstrativ***) şi interloctive (*dialogul formal* şi *informal*).

• în privinţa criteriilor de structurare a genurilor se remarcă:

a) strtura textuală prototipică (*naraţiunea, descrierea, expunerea*, argumentaţia, tipuri textuale prezente prin formele *rezumatului* şi *descrierii orale*, ale *monologului informativ*, *expozitiv* şi *demonstrativ*);

b) gradul de formalizare al discursului (*dialog formal* vs. *informal*), coordonată determinată de locul social al comunicării (public vs. familiar) şi manifestată la nivel verbal (*limbaj standard* și *limbaj cotidian*) şi nonverbal (preocupare vs. absenţa preocupării pentru un comportament neutru, reţinut).

• Dintre componentele specifice comunicării orale, rămân neintegrate aspectele **paraverbale**, omisiune ce poate fi corelată cu reprezentarea incompletă a uneia din axele ce compun tabloul discului oral; mă refer la axa oralizarea textului scris - text oral spontan prezentă, de obicei, alături de axele monolocutiv - interlocutiv, formal - informal. Afirmaţia legată de reprezentarea incompletă a acestei axe vizează absenţa, din programă, a formelor de oralizaizare a limbajului scris (***lectura cu voce tare, recitarea, dramatizări*** aceste forme permit *exersarea aspectelor paraverbale* şi figurează, de altfel, în seria tehnicilor didactice specifice studiului de text.

2. Proiectul se structurează conform principiului învăţării concentrice şi are în vedere parametrii fixaţi de Roman Jakobson.

• Modelul comunicării informează demersul didactic, fără a fi, mod explicit, obiect al învăţării, ca, de altfel, şi funcţiile limbajul Şi asta întrucât, în acest stadiu, programa clădeşte prioritar dimensiunea lingvistică şi cea textuală a mesajului. Fără a fi absentă dimensiunea discursivă este vizată prin enunţuri precum *acordarea limbajului la scopul comunicării* (clasa a V-a); *adaptarea la interlocutor şi la particularităţile emiterii*, directe sau mediate (cl. a VI-a); *adaptarea la vârsta şi la statutul interlocutorilor* (clas VIl-a).

În privinţa *componentei nonverbale*, obiectivele apar doar în clasa a VIII-a şi vor fi aprofundate în anii de liceu. În programa aceleiaşi clase se observă şi retragerea problematicii oralului din prim-planul preocupărilor şi accentuarea capacităţilor de scriere și de interpretare a textul literar.

3. Programa se structurează conform unui traseu gradual, schiţat de autorii programei astfel:

• dinspre aspectele verbale spre cele nonverbale;

• dinspre formele monolocutive spre cele interlocutive;

• la nivelul formelor monolocutive, dinspre narativ şi informativ spre descriptiv, expozitiv şi

demonstrativ;

• la nivelul formelor interlocutive, dinspre dialogul informal spre cel formal.

Nu putem să nu remarcăm, însă, şi gradul mare de dificultate al aspectelor abordate, precum şi multitudinea formelor oralului. Citită astfel, programa apare ca o provocare, iar discursul didactic al manualelor şi al profesorului trebuie să o pună în scenă într-o manieră simplificată, operaţională şi extrem cursivă.

**2.2. Principii ale didacticii oralului**

Procesul de formare a competenţei de comunicare e ghidat de principiile:

1.*Structurarea unui demers coerent*, ce corelează momentele didactice axate pe formarea competenţei de comunicare orală; un astfel de demers îl văd realizat prin secvenţe de actualizare, aşezate la începutul activităţilor de comunicare, dar şi prin secvenţe retrospective autonome, orientate spre corelarea aspectelor învăţate: a actualizarea achiziţiilor despre monologul informativ la începutul secvenţelor ce abordează monologul expozitiv; recapitularea celor trei forme ale monologului (informativ, expozitiv, demonstrativ) într-o secvenţă de sine stătătoare; reluarea schematică a elementelor ce compun dimensiunea nonverbală a comunicării etc.

2 *Structurarea unor demersuri explicite* ce urmăresc să justifice activităţile, si evidenţieze strategiile şi să indice contextele în care pot fi actualizate. Secvenţele ce compun un astfel de demers pot fi structurate fie după modelul propus de Giasson (ce defineşte momentele lecţiei prin răspunsuri la întrebările: *„Ce strategii urmează să învăţ?"; „De ce este necesară învăţarea lor?"; „Cum se va realiza învăţarea?"; „Când şi unde pot fi aplicate aceste strategii?"),* fie după orice alt model ce are în final o secvenţă de reflecţie (ce vizează evidenţierea procesului învăţării, rezultatele şi sensul lui).

3. *Structurarea unor parcursuri accesibile* ce reduc întreaga problematică a expnmării orale la întrebări simple, reluate consecvent şi adecvate specificului activităţilor de comunicare globală. Exemplu seria de întrebări structurată de S. Moirand pentru a cadra situaţia de comunicare: *Cine vorbeşte? Cui i se adresează? În prezenţa cui are loc expunerea, dialogul? Despre ce comunica? Unde? Când? Cum? Cu ce scop?* Această serie se poate lărgi cu timpul prin întrebări precum: Care sunt relaţiile între cei care comunică? Dar între cei care comunica şi ceea ce este comunicat? Care sunt relaţiile între ce se comunică şi locul unde se comunică? Dar între ce se comunică şi când se comunică? etc.

4. *Organizarea unor secvenţe de învăţare complete* compuse din:

a) activiti preliminare (analiza de discurs scris şi oral; activităţi de aprofundare a temei ce va fi expusă / discutată); b) activităţi propriu-zise, realizate prin simulări şi joc de rol ; c) activităţi de autoevaluare şi evaluare ce urmăresc formarea unor capacităţi meta- comunicative.

5. *Structurarea unor agende deschise de producere şi evaluare de text* menite să orienteze constant şi exact activităţile elevilor. Asemenea agende pot fi concretizate în *fişe de control,* specifice speciilor oralului şi rolurilor pe care le vor avea elevii în activităţile de comunicare globală.

6. *Corelarea secvenţelor centrate asupra comunicării cu cele consacraţi domeniuului limbii şi literaturii*. Acest principiu corespunde imperativului predării integrate şi permite armonizarea şi aprofundarea cunoştinţelor asimilate în ora de limbă, comunicare, literatură.

**3. Structurarea secvenţelor didactice**

3.1. Orientări metodologice

Abordarea oralului ca obiect de studiu se poate realiza prin parcursuri didactice diverse, iar această diversitate este determinată, în primul rând, de perspectiva asupra învăţării.

1. *Exprimarea orală fluentă şi corectă presupune automatizarea capacităţilor de bază*.
2. *Exprimarea orală fluentă şi corectă presupune cunoaşterea modului de funcţionare a limbii.*
3. *Exprimarea orală fluentă şi corectă presupune exersarea exprimăriii orale.*
4. *Exprimarea orală fluentă presupune exersarea exprimării orale şi analiza ei.*

**2. Tipuri de activităţi** În orele de comunicare, este necesară prezenţa a două tipuri de activităţi, şi anume ***activităţile de asimilare de cunoştinţe*** şi cele ***de comunicare globală***. Prima categorie poate fi orientată înspre învăţarea unor aspecte legate de tipologia textelor, de structura lor, înspre aprofundarea unor aspecte legate de dimensiunea paraverbală sau nonverbală, de situaţia de comunicare, de funcţiile limbajului etc.

Activităţile de asimilare a cunoştinţelor pot fi concepute fie ca secvenţe independente, fie ca mini-lecţii ce preced activităţile de comunicare globale. În funcţie de timpul avut la dispoziţie şi de miza lor, parcursurile pot fi proiectate: a*) inductiv* (ex: se analizează un fragment de dialog cu scopul de a defini parametrii situaţiei de comunicare); b) *deductiv* (ex.: se oferă definiţia expunerii orale şi apoi se trece la analiza unui expuneri transcrise, cu scopul de a exemplifica trăsăturile speciei); c) *analogice* (ex.: se actualizează legile rezumării şi apoi se trece la rezuma orală) sau d) *expozitiv*e (ex.: se prezintă modalităţi de a respinge opinia partenerului de dialog, se dau serii de conectori textuali, variante de intrare în dialog, structi unei prezentări de carte etc). Dar asimilarea acestor informaţii nu are sens decât în situaţia în care ele vor fi reinvestite în secvenţe de comunicare globală. Acestea din urmă constaţii „practicarea" limbii sau, altfel spus, în punerea în scenă a unor situaţii complete m comunicare orală, situaţii ce permit exersarea şi rafinarea competenţei de con nicare într-o manieră integrată.

Ponderea cea mai mare trebuie să o aibă activităţile de comunicare globală.

O variantă coerentă de activităţi de comunicare globală este cea compusă dintr-o ***etapă preliminară***, din ***activitatea de comunicare propriu-zisă*** şi din ***etapa de evaluare şi / sau reflecţie.***

Modul de structurare a etapelor depinde, fără îndoială, de specia orală vizată, dar, dincolo de diferenţe, se pot contura o serie de paşi comuni:

* **etapa preliminară** poate cuprinde: **a**) *fixarea temei expunerii* / dialogului / dezbaterii, *strângerea de informaţii*, *selectarea şi structurarea lor* şi, acolo unde este cazul, *redactarea unor note ce pot susţine discursul oral*; **b**) *fixarea rolurilor*, *definirea lor* şi *prezentarea unor fişe* de control ce permit pregătirea internvenţiei orale; conţinutul acestor fişe se va regăsi şi pe foile de evaluare ale observatorilor.
* **Activitatea propriu-zisă** este momentul central al demersului didactic şi constă în punerea în scenă a secvenţei de comunicare. în măsura în care este posibil, bine ca această activitate să fie înregistrată, iar înregistrarea să fie folosită ca suport al evaluării activităţii. Mai mult, profesorul şi / sau elevii pot transcrie înregistraţii obţinând astfel un suport mult mai fidel pentru analiză, evaluare şi reflecţie.
* Etapa a IlI-a cuprinde **secvenţele de evaluare şi reflecţie**. Formele posibile ale evaluării sunt: a) autoevaluarea realizată de participanţii la comunicare, b) evaluarea realizată de observatori şi c) evaluarea realizată de profesor. Momentele sucesive de evaluare pot fi substituite reflecţiei sau pot fi prelungite printr-o secvei de reflecţie propriu-zisă; ea va consta în reluarea tuturor paşilor parcurşi de elevi în fixarea aspectelor aprofundate sau învăţate prin intermediul secvenţei de comunicare.

Structurarea **fişelor de control** şi evaluare poate fi realizată în funcţie de componentele discursului oral, de specie, de nivelul cunoştinţelor şi capacităţilor și de finalitatea activităţii.

Parametri ce pot structura **Fişa de control**:

I.**Conţinutul discursului**:

* am recitit nuvela din perspectiva temei;
* am selectat informaţia pentru argumentaţie.

 II.**Componenta verbală**:

1. *dimensiunea textuală*:
* am construit intrarea în text printr-o introducere clasică / prin formularea unui adevăr general /printr-o declaraţie de intenţie/ printr-o frază provocatoare;
* am construit ieşirea din text prin reluarea tezei / printr-un rezumat final / printr-un cuvânt de spirit / printr-o frază şocantă;
* am construit miezul argumentaţiei şi am verificat:

a) valoa argumentelor;

b) gradarea argumentelor;

c) locul exemplelor;

d) folosirea corectă a organizatorilor textuali.

2. *dimensiunea lingvistică*

* am formulat corect din punct de vedere lexical şi sintactic.

3. *dimensiunea discursivă*

* am decis în ce calitate vorbesc: în calitate de persoană individuală („eu" ca elev, cititor etc), de reprezentant al unui grup („noi" elevii, - colegii de echipă etc); vorbesc impersonal, exprim opnii generale;
* am decis cui mă adresez: profesorului / întregii clase / unor cunoscători / unor neiniţiaţi / unui grup compact / unor ascultători diverși.
* am decis ce registru lingvistic folosesc.

 **Componenta nonverbal** şi **paraverbală**:

* am exersat / am reflectat asupra modului în care voi folosi notițele și voi privi ascultătorul şi voi rosti textul.

 **Fişa de evaluare** (structurată în consonanță cu fișa de control)

I. **Conţinutul discursului**

- a fost argumentaţia adecvată temei enunţate? a aprofundat suficient tema? tratarea a fost globală sau structurată în micro-teme?

II. **Componenta verbală**

1. *dimensiunea textuală*

- cum s-a realizat intrarea în text, dar încheierea?

- cum s-a realizat argumentaţia propriu-zisă (valoarea argumentelor; gradarea argumentelor; locul exemplelor; folosirea corectă a organizatorilor textuali)?

 2. *dimensiunea lingvistică*

- cum a fost exprimarea din punct de vedere lexical şi sintactic? ce tip de limbaj a folosit?

 3. *dimensiunea discursivă*

- în ce calitate a prezentat textul?

- cum s-a adresat auditoriului?

- cum şi-a adecvat textul la contextul de comunicare?

III**. Componenta paraverbală şi cea nonverbală**

- care a fost tonul, dar ritmul vorbirii?

- cum a privit auditoriul, cum s-a mişcat, cum şi-a folosit notiţele?